Omkareshwar-demningen

Omkareshwar-demningen er en demning med vannkraftverk og irrigasjonsbruk i elva Narmada i det sentral-vestlige Madhya Pradesh, beliggende i distriktet Khargon 80 km fra Indore, og 40 km nedenfor Indira Sagar-demningen i samme elv. Installert vannkrafteffekt i kraftproduksjonen er 520 MW (8 turbiner), og anlegget stod ferdig og ble igangsatt med produksjon i 2007, etter bare fire års arbeider. Demningen er en gravitasjonsdam i betong, som er 949 meter lang og 53 meter høy. Ikke langt fra anlegget ligger den hellige tempelbyen Omkareshwar. Eksterne lenker NHDS Ltd – «Omkareshwar Power Station».